इस अवसर पर श्री जायसवाल ने कहा कि राबर्ट्सगंज नगर के बढ़ौली चौक से मुख्य बाजार की सड़क पर काम चल रहा है, किंतु यह कार्य पूर्णतया मानक के विपरीत हो रहा है। जब मुख्यालय के विकास कार्यों में मानक का यह हाल है, तो सुदूर क्षेत्रों की स्थिति क्या होगी। ब्रह्मनगर के सड़क निर्माण की स्थिति भी बदतर है। इन विकास कार्यों को देख कर ऐसा प्रतीत हो रहा है कि यह कार्य मात्र सरकारी धन का दुरुपयोग करने के लिए कराया जा रहा है। दूसरी ओर विभाग पर भी सवालिया निशान खड़ा हो रहा है। भाजपा मांग करती है कि तत्काल कार्य को मानक के अनुरूप कराया जाय।